Imtella' Novembru 23, 2021 Il-Prim Ministru Robert Abela qal li se jappoġġja n-nomina tal-membru parlamentari Ewropew Maltija Roberta Metsola għall-kariga ta' President tal-Parlament Ewropew. Dr Abela qal dan meta mistoqsi mill-ġurnalisti jekk jappoġġjax in-nomina tal-ewroparlamentari Nazzjonalista. Huwa qal li kieku kellu jaħdem b'mod li ma jappoġġjax in-nomina tagħha, kien ikun qiegħed jaħdem bl-istess mod li ħadmet hi fir-rigward ta' pajjiżna. It-Tnejn li għadda, Roberta Metsola ssottomettiet il-kandidatura tagħha biex tkun il-kandidata tal-Partit Popolari Ewropew flimkien mal-ewroparlamentari Awstrijak Othmar Karas u l-Olandiża Esther de Lange. Id-deċiżjoni se tittieħed l-Erbgħa mid-delegati tal-Partit Popolari Ewropew.